pythainlp/thai_wikipedia_clean_20230101 huggingface dataset:
สักซ้า  เป็นเมืองหลักและนครประจำจังหวัดเกียนซาง ทางภาคใต้ของประเทศเวียดนาม ตั้งอยู่ชายฝั่งด้านตะวันออกของอ่าวไทย ห่างจากนครโฮจิมินห์ไปทางทิศตะวันตกเฉียงใต้
Rạch Giá
ล็องเซวียน
ล็องเซวียน  เป็นเมืองหลักและนครประจำจังหวัดอานซางในภูมิภาคดินดอนสามเหลี่ยมปากแม่น้ำโขง ทางภาคตะวันตกเฉียงใต้ของประเทศเวียดนาม
ล็องเซวียนตั้งอยู่ห่างจากกรุงฮานอยไปทางทิศใต้ประมาณ 1,950 กิโลเมตร ห่างจากนครโฮจิมินห์ประมาณ 189 กิโลเมตร และห่างจากชายแดนประเทศกัมพูชาประมาณ 45 กิโลเมตร
ตอนที่เมืองล็องเซวียนถูกกำหนดเป็นนครจนถึง ค.ศ. 1999 พลเมืองหลายคนจากชุมชนชนบทล้อมรอบ ย้ายกันเข้ามาในเมืองนี้ ตลาดน้ำล็องเซวียนยังคงชีวิตแบบดั้งเดิมที่หลงเหลือจากชีวิตในชนบทมากขึ้น
เนื่องจากที่ตั้งที่อยู่ใกล้กับประเทศกัมพูชา ทำให้นครนี้มีพลเมืองเชื้อสายเขมรจำนวนมากอาศัยอยู่
ล็องเซวียนเป็นที่ก่อตั้งศาสนาพุทธ ลัทธิฮหว่าหาว และยังมีชุมชนกับโบสถ์โรมันคาทอลิกหลายแห่ง โดยมุขมณฑลล็องเซวียนฉลองครบรอบ 60 ปี กับสมาชิกผู้นับถือ 230,000 คนใน ค.ศ. 2020 และเป็นหนึ่งนครในไม่กี่แห่งที่มีวิหารลัทธิกาวด่าย
เบียนฮหว่า
เบียนฮหว่า  เป็นเมืองหลักและเมืองที่ใหญ่ที่สุดในจังหวัดด่งนาย ทางภาคใต้ของประเทศเวียดนาม อยู่ห่างจากนครโฮจิมินห์ไปทางทิศตะวันออกประมาณ โดยมีทางหลวงแห่งชาติสาย 1 เชื่อมต่อระหว่างเมืองทั้งสอง เมืองนี้เป็นเมืองที่มีประชากรมากเป็นอันดับ 6 ของประเทศเวียดนาม
กวีเญิน
กวีเญิน  เป็นเมืองชายฝั่งทะเลและเมืองหลักของจังหวัดบิ่ญดิ่ญทางตอนกลางของประเทศเวียดนาม มีเนื้อที่ 286 ตารางกิโลเมตร ประกอบด้วยแขวง  16 แขวง และตำบล  5 ตำบล มีจำนวนประชากร 280,900 คน ณ ปี พ.ศ. 2552 ในอดีต กิจกรรมทางเศรษฐกิจที่สำคัญของเมืองเน้นไปที่เกษตรกรรมและการประมง แต่ในช่วงไม่กี่ปีที่ผ่านมามีแนวโน้มที่จะเปลี่ยนแปลงไปสู่อุตสาหกรรมการบริการและการท่องเที่ยวมากขึ้น นอกจากนี้ยังมีอุตสาหกรรมการผลิตอยู่ไม่น้อยเช่นกัน
Quy Nhơn
ดงห่า
ดงห่า  เป็นเมืองหลักของจังหวัดกว๋างจิ ประเทศเวียดนาม มีทางรถไฟสายเหนือ-ใต้ (รถด่วนแห่งการรวมชาติ) ตัดผ่าน โดยมีสถานีรถไฟดงห่ารองรับ นอกจากนี้ ดงห่ายังตั้งอยู่ตรงจุดตัดระหว่างทางหลวงแห่งชาติหมายเลข 1 เอ กับทางหลวงแห่งชาติหมายเลข 9 ซึ่งเป็นส่วนหนึ่งของพื้นที่ระเบียงเศรษฐกิจตะวันออก-ตะวันตก (East–West Economic Corridor) อันเป็นโครงการพัฒนาเศรษฐกิจในภาคกลางตอนบนและภาคตะวันออกเฉียงเหนือของประเทศไทย ภาคใต้ของประเทศลาว และภาคกลางของประเทศเวียดนาม
ในช่วงสงครามเวียดนาม ดงห่าเป็นเมืองที่ตั้งอยู่ทางเหนือสุดของเวียดนามใต้และเป็นฐานการรบที่มีความสำคัญทางยุทธศาสตร์แห่งหนึ่งของนาวิกโยธินสหรัฐ โดยทำหน้าที่เป็นหน้าด่านเฝ้าระวังการเคลื่อนกำลังพลข้ามเขตปลอดทหารเข้ามาในเวียดนามใต้ ดงห่าถูกยึดได้ในวันที่ 31 มีนาคม พ.ศ. 2515 ระหว่างการโจมตีครั้งแรก ๆ ในการรุกอีสเตอร์ของเวียดนามเหนือ ทุกวันนี้ยังมีนักท่องเที่ยวเดินทางมายังเมืองนี้ โดยเฉพาะทหารผ่านศึกจากสหรัฐอเมริกาและเวียดนามซึ่งมักบรรจุการเยี่ยมชมเขตปลอดทหารไว้ในแผนการท่องเที่ยวของตนเสมอ
Đông Hà
ที โมเมนต์
ที โมเมนต์  เป็นบริษัทผลิตและจัดจำหน่ายภาพยนตร์ไทย โดยเป็นการร่วมทุนระหว่าง ไท เอ็นเตอร์เทนเมนต์ และ โมโน เทคโนโลยี และชื่อบริษัทมีที่มาจากการนำชื่อหน้าของทั้งสองบริษัทคือ T ของไท และ Mo ของโมโนมารวมกัน โดยบริษัทเปิดดำเนินการเพียง 3 ปีและได้ปิดตัวลงด้วยเหตุผลคือกลุ่มโมโนต้องการขอถอนทุน
ที โมเมนต์ ก่อตั้งขึ้นเมื่อปี 2559 ด้วยทุนจดทะเบียน 200 ล้านบาท โดยเกิดจากการรวมตัวกันของ 2 บริษัทคือ ไท เอ็นเตอร์เทนเมนต์ และ โมโน เทคโนโลยี ภายหลังจากการปิดตัวลงของ จีทีเอช และได้มีการแถลงข่าวเปิดตัวบริษัทเมื่อวันที่ 27 มกราคม พ.ศ. 2559 ที่ อินฟินิตีฮอลล์ ชั้น 5 สยามพารากอน
ตั้งแต่เริ่มดำเนินการ ที โมเมนต์ เปิดตัวภาพยนตร์ทั้งหมด 3 เรื่อง คือ"โอเวอร์ไซส์ ทลายพุง" กวาดรายได้ไป 15 ล้านบาท "แอปวอร์ แอปชนแอป" กวาดรายได้ไป 17 ล้านบาท และ "The Pool นรก 6 เมตร" กวาดรายได้ไปทั้งหมด 53 ล้านบาท ถือเป็นการสร้างรายได้สูงสุดของค่ายและสร้างชื่อค่ายให้เป็นที่รู้จักมากขึ้น แต่อย่างไรก็ตามแผนการดำเนินการกลับไม่เป็นไปตามแผนจนกระทั่งเมื่อวันที่ 14 สิงหาคม พ.ศ. 2562 ที โมเมนต์ ได้แถลงข่าวด่วนเพื่อปิดตัวบริษัทลง โดยระบุสาเหตุว่าทางกลุ่มโมโนฯ ต้องการขอถอนทุนออกจากบริษัท เนื่องจากผลการดำเนินงานของกลุ่มโมโนฯ ในไตรมาสที่ 2 ของปีการเงิน 2562 กลุ่มโมโนฯ ขาดทุน 95 ล้านบาท จึงต้องมีการตัดการดำเนินงานในส่วนที่ไม่จำเป็นออกไป จึงเป็นสาเหตุของการปิดตัวบริษัทลง และต่อมาทาง ไท เอ็นเตอร์เทนเมนต์ ได้แยกไปเปิดค่ายภาพยนตร์ใหม่ร่วมกับ เมเจอร์ ซีนีเพล็กซ์ ในชื่อ ไท เมเจอร์
สโมสรฟุตบอล ปตท. ระยอง
แองคิโลซอร์
คริปโทแซนทิน
คริปโทแซนทิน  เป็นสารกลุ่มแคโรทีนอยด์ จัดอยู่ในกลุ่มแซนโทฟิลล์ โดยมีโครงสร้างคล้ายกับบีตา-แคโรทีนแต่มีหมู่ไฮดรอกซิลเพิ่มมา มีสูตรเคมีคือ C40H56O เมื่ออยู่ในรูปบริสุทธิ์ คริปโทแซนทินจะเป็นของแข็งผลึกสีแดงมันวาว ละลายในคลอโรฟอร์ม เบนซีน ไพริดีนและคาร์บอนไดซัลไฟด์
คริปโทแซนทินมีคุณสมบัติเป็นโปรวิตามินเอ เมื่ออยู่ในร่างกายจะเปลี่ยนรูปเป็นวิตามินเอ (เรตินอล) และมีคุณสมบัติเป็นสารต้านอนุมูลอิสระและกระตุ้นการซ่อมแซมเซลล์ที่สึกหรอ มีรายงานว่าคริปโตแซนทินอาจช่วยยับยั้งมะเร็งปอดได้
คริปโทแซนทินพบในพืชหลายชนิด เช่น พริก ฟักทองอเมริกัน พลับ มะละกอและแครอท
มิสยูนิเวิร์สเวียดนาม
มิสยูนิเวิร์สเวียดนาม  เป็นการประกวดความงามที่จัดขึ้นในประเทศเวียดนาม เพื่อเอาตัวแทนของประเทศไปประกวดนางงามจักรวาล การประกวดนี้ไม่เกี่ยวข้องกับมิสเวียดนาม มิสเวิลด์เวียดนาม มิสเวียดนามเวิลด์และการประกวดมิสอ๊าวส่ายเวียดนาม
มิสยูนิเวิร์สเวียดนาม 2008 จัดขึ้นที่วินเพิร์ลแลนด์รีสอร์ทในญาจาง เมื่อวันที่ 31 พฤษภาคม ค.ศ. 2008 เป็นครั้งแรกอย่างเป็นทางการของการประกวดมิสยูนิเวิร์สเวียดนาม
เหงียน ถวี่ เลิม เป็นผู้ชนะมิสยูนิเวิร์สเวียดนาม และเป็นตัวแทนของเจ้าภาพในการประกวดนางงามจักรวาล 2008 จัดขึ้นเมื่อวันที่ 14 กรกฎาคม ค.ศ. 2008 ในญาจาง เธอสามารถเข้ารอบ 15 คนสุดท้ายได้
หลังจากที่หายไป 7 ปี การประกวดมิสยูนิเวิร์สเวียดนาม 2015 ได้จัดขึ้นอีกครั้งเมื่อวันที่ 3 ตุลาคม ค.ศ. 2015 ที่คราวน์คอนเวนชันเซ็นเตอร์ในนครญาจาง ประเทศเวียดนาม ฝั่ม ถิ เฮือง เป็นผู้ชนะ และได้ตำแหน่งมิสยูนิเวิร์สเวียดนามเป็นคนที่ 2
โศกนาฏกรรมกระสวยอวกาศแชลเลนเจอร์
เซียร์เกย์ คอร์ซาคอฟ
เซียร์เกย์ เซียร์เกเยวิช คอร์ซาคอฟ (; ; 22 มกราคม ค.ศ. 1854 – 1 พฤษภาคม ค.ศ. 1900) เป็นประสาทจิตแพทย์ชาวรัสเซีย เกิดที่เมืองกูส-ครุสตัลนี (Gus-Khrustalny) เรียนวิชาแพทย์ที่มหาวิทยาลัยมอสโกและทำงานที่โรงพยาบาลจิตเวชเพียวบราเซนสกี (Preobrazhenski) ระหว่าง ค.ศ. 1876–1879 คอร์ซาคอฟฝึกทักษะด้านโรคประสาทภายใต้การสอนของอเล็กเซย์ โคเซฟนิคอฟ และเรียนจบปริญญาเอกในปี ค.ศ. 1887 ต่อมาเขาเดินทางไปเวียนนาเพื่อเรียนกับทีโอดอร์ เมย์เนิร์ต คอร์ซาคอฟเป็นศาสตราจารย์ด้านประสาทวิทยาและจิตเวชศาสตร์จนกระทั่งเสียชีวิตในปี ค.ศ. 1900
คอร์ซาคอฟมีผลงานที่สำคัญคือ ค้นพบกลุ่มอาการคอร์ซาคอฟ (Korsakoff's syndrome) ซึ่งเกิดจากการขาดวิตามินบี1ในสมองของผู้ป่วยที่ติดสุรา กลุ่มอาการนี้มีความสัมพันธ์กับโรคสมองเวอร์นิคเก (Wernicke's encephalopathy) จึงมักเรียกรวมกันว่า กลุ่มอาการเวอร์นิคเก–คอร์ซาคอฟ (Wernicke–Korsakoff syndrome)
สมองขาดเลือดเฉพาะที่
สมองขาดเลือดเฉพาะที่  หรือสมองใหญ่ขาดเลือดเฉพาะที่  หรือหลอดเลือดสมองขาดเลือดเฉพาะที่  เป็นภาวะซึ่งมีเลือดไหลไปสมองไม่เพียงพอต่อความต้องการทางเมแทบอลิซึม ทำให้มีปริมาณออกซิเจนลดลงหรือภาวะสมองใหญ่มีออกซิเจนน้อย แล้วทำให้เนื้อเยื่อสมองตายหรือเนื้อสมองใหญ่ตายเหตุขาดเลือด / โรคหลอดเลือดสมองขาดเลือดเฉพาะที่ เป็นชนิดย่อยของโรคหลอดเลือดสมองร่วมกับอาการเลือดออกใต้อะแร็กนอยด์ (subarachnoid hemorrhage) และอาการเลือดออกในสมองใหญ่
การขาดเลือดเฉพาะที่ทำให้เกิดความเปลี่ยนแปลงต่อเมแทบอลิซึมของสมอง ลดอัตราเมแทบอลิซึมและวิกฤตพลังงาน
มีการขาดเลือดเฉพาะที่สองชนิด คือ การขาดเลือดเฉพาะที่จุดรวม (focal ischemia) ซึ่งจำกัดอยู่บริเวณหนึ่งของสมอง กับการขาดเลือดเฉพาะที่ทั่วไป (global ischemia) ซึ่งครอบคลุมเนื้อเยื่อสมองบริเวณกว้าง
อาการหลักเกี่ยวข้องกับการมองเห็น การขยับกายและการพูดบกพร่อง สาเหตุหลักของสมองขาดเลือดเฉพาะที่มีตั้งแต่ภาวะโลหิตจางเซลล์รูปเคียว (sickle cell anemia) ไปจนถึงความบกพร่องแต่กำเนิดของหัวใจ อาการของสมองขาดเลือดเฉพาะที่อาจมีหมดสติ ตาบอด มีปัญหาการประสานงาน และความอ่อนเปลี้ยในกาย ผลอื่นที่อาจเกิดจากสมองขาดเลือดเฉพาะที่ คือ โรคหลอดเลือดสมอง หัวใจหยุดเต้น และความเสียหายต่อสมองแบบผันกลับไม่ได้
การขัดขวางการไหลของเลือดไปสมองเกิน 10 วินาทีทำให้หมดสติ และการขัดขวางการไหลเกินสองสามนาทีโดยทั่วไปทำให้สมองเสียหายแบบผันกลับไม่ได้ ใน ค.ศ. 1974 ฮอสมันน์และซิมเมอร์มันน์แสดงว่าการขาดเลือดเฉพาะที่ที่ชักนำในสมองสัตว์เลี้ยงลูกด้วยนมเป็นเวลาหนึ่งชั่วโมงสามารถแก้ไขได้อย่างน้อยบางส่วน การค้นพบนี้ทำให้เกิดความเป็นไปได้ในการรักษาหลังสมองขาดเลือดก่อนความเสียหายนั้นผันกลับไม่ได้
Brain ischemia
Cerebral ischemia
วัคซีนอหิวาตกโรค
วัคซีนป้องกันอหิวาตกโรค เป็นวัคซีนที่มีประสิทธิภาพในการป้องกันอหิวาตกโรค ในช่วงหกเดือนแรกวัคซีนจะให้ผลในการป้องกันโรคประมาณ 85% และในช่วงปีแรกจะให้ผลในการป้องกันโรคประมาณ 50 หรือ 62% หลังจากเวลาสองปีความมีประสิทธิภาพจะลดลงเหลือไม่ถึง 50% แต่ทั้งนี้หากกลุ่มประชากรใดก็ตามมีสัดส่วนของผู้ที่มีภูมิคุ้มกันโรคจำนวนสูง ประชากรในกลุ่มดังกล่าวที่ไม่มีภูมิคุ้มกันโรคก็จะได้รับประโยชน์จากภูมิคุ้มกันหมู่
องค์การอนามัยโลกได้แนะนำให้ใช้มาตรการขององค์การฯ ร่วมกับมาตรการอื่น ๆ  สำหรับกลุ่มประชากรที่มีความเสี่ยงในการติดโรคสูง โดยทั่วไปแนะนำให้ใช้วัคซีนชนิดรับประทานตามขนาดที่กำหนดจำนวนสองหรือสามครั้ง ระยะเวลาป้องกันในวัยผู้ใหญ่คือสองปี และในเด็กวัย 2–5 ขวบที่หกเดือน วัคซีนแบบฉีดหนึ่งโดสมีให้บริการในพื้นที่ที่พบอหิวาตกโรคบ่อย ใน ค.ศ. 2010 วัคซีนแบบฉีดซึ่งมีจำนวนน้อยกว่านั้นมีอยู่ในพื้นที่บางแห่งของโลกเท่านั้น
โดยทั่วไปวัคซีนชนิดรับประทานทั้งสองประเภทนั้นมีความปลอดภัย แต่อาจมีอาการปวดท้องหรือการการท้องร่วงเกิดขึ้นได้ วัคซีนนี้ปลอดภัยสำหรับผู้ที่อยู่ในระหว่างการตั้งครรภ์ และผู้ที่มีภูมิคุ้มกันบกพร่อง วัคซีนเหล่านี้ได้รับได้รับอนุมัติให้ใช้ป้องกันโรคในกว่า 60 ประเทศ และมีการใช้ในประเทศที่มักเกิดโรคเป็นประจำ ซึ่งมีความคุ้มค่าของค่ารักษา
วัคซีนตัวแรกที่ใช้ในการป้องกันอหิวาตกโรคนั้นถูกผลิตขึ้นเมื่อปลายคริสต์ศตวรรษที่ 18 และเป็นวัคซีนที่มีการใช้อย่างแพร่หลายตัวแรกที่ถูกผลิตขึ้นในห้องทดลอง ในช่วงคริสต์ทศวรรษ 1990 ได้มีการเปิดตัววัคซีนชนิดรับประทานเป็นครั้งแรก  วัคซีนนี้อยู่ในทะเบียนยาที่จำเป็นขององค์การอนามัยโลก (World Health Organization's List of Essential Medicines) โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน
ชินซูเกะ นากามูระ
ชินซูเกะ นากามูระ  เป็นนักมวยปล้ำอาชีพและอดีตนักต่อสู้แบบผสมชาวญี่ปุ่น เขามีชื่อเสียงโด่งดังจากการปล้ำในสมาคมนิวเจแปนโปรเรสต์ลิง (NJPW) ปัจจุบันเซ็นสัญญาปล้ำกับWWE
มวยต่อสู้แบบผสม.
นอกจากมวยปล้ำอาชีพแล้ว เขายังเป็นนักกีฬา Mixed Martial Arts (MMA) อีกด้วย ซึ่งสถิติของสังเวียนนี้คือ แข่ง 5 ครั้ง / ชนะ 3 (เป็น Submission ทั้งสิ้น) / แพ้ 1 (แบบ Submission เช่นกัน / No Contest 1 โดยในแมตซ์แรกของเขา เขาได้เจอกับ Daniel Garcie นักสู้จากบราซิล ในวันที่ 31 ธันวาคม 2002 ในศึก Inoki Bom-Ba-Ye 2002 ณ ไซตามะ ประเทศ ญี่ปุ่น เขาก็ต้องยอมแพ้ไปในยกสองด้วยท่า Armlock / แต่นั้นไม่สามารถหยุดเขาได้ เพราะในวันที่ 2 พฤษภาคม 2003 ในศึก NJPW Ultimate Crush ณ โตเกียว ประเทศญี่ปุ่น เขาก็สามารถเอาชนะ Jan "The Gaint" Nortje ไปได้ในยกสองด้วยท่า Guillotine Choke / แล้วต่อมาในวันที่ 13 กันยายน 2003 ในศึก Jungle Fight ครั้งที่ 1 ณ Manaus ประเทศบราซิล เขาก็คว้าชัยชนะจาก Shane Either ในยกที่หนึ่งด้วย Keylock ด้วยเวลาเพียง 4 นาทีกับอีก 29 วินาที / แล้วในเวลาต่อมาวันที่ 31 ธันวาคม 2003 ในศึก K-1 PREMIUM 2003: Dynamite!! ณ นาโงยะ ประเทศญี่ปุ่น เขาได้เจอกับ Alexey Ignashov และสู้กันอย่างสนุก แต่แมตซ์ต้องจบลงอย่างไม่มีผลการตัดสืน / ต่อมาเขาได้เจอกับ "The Red Scorpion" Alexey Ignashov อีกครั้ง ในวันที่ 22 พฤษภาคม 2004 ในศึก K-1 MMA ROMANEX ที่ ไซตามะ ประเทศญี่ปุ่น เขาก็เอาชนะไปได้ด้วยการทำให้อีกฝ่ายยอมแพ้ด้วยท่า Forearm Choke ในยกสอง
เจิร์จ แกโด
เจิร์จ แกโด  นักมวยสากลสมัครเล่นชาวฮังการี เกิดเมื่อ 23 เมษายน พ.ศ. 2492 ที่บูดาเปสต์ ประเทศฮังการี ติดทีมชาติฮังการีเข้าแข่งขันกีฬาโอลิมปิกในรุ่นไลต์ฟลายเวตถึง 4 ครั้ง คือ พ.ศ. 2511 ที่เม็กซิโก พ.ศ. 2515 ที่เยอรมนีตะวันตก พ.ศ. 2519 ที่แคนาดา และ พ.ศ. 2523 ที่มอสโก
ในพ.ศ. 2511 แกโดตกรอบแรก แพ้โจเซฟ ดอโนวัน จากออสเตรเลียตกรอบแรก เมื่อ 13 ตุลาคม ส่วนใน พ.ศ. 2515 แกโดประสบความสำเร็จมากที่สุด รอบแรก ชนะอาร์เอสซี สุรพงษ์ ศรีภิรมย์ จากไทย เมื่อ 28 สิงหาคม รอบสอง ชนะเดนนิส ทอลบอต จากออสเตรเลีย เมื่อ 4 กันยายน รอบ 8 คนสุดท้าย ชนะวลาดีมีร์ อีวานอฟ จากสหภาพโซเวียต เมื่อ 7 กันยายน รอบรองชนะเลิศ ชนะแรล์ฟ เอฟวันส์ จากสหราชอาณาจักร เมื่อ 8 กันยายน และในรอบชิงชนะเลิศ ชนะคิม อู-กิล จากเกาหลีเหนือ เมื่อ 10 กันยายน ได้เหรียญทอง
ใน พ.ศ. 2519 แกโดขึ้นชกในรอบแรก ชนะอาร์เอสซี ซาเยด บาชีรี จากอิหร่าน ยก 2 เมื่อ 19 กรกฎาคม รอบสอง ชนะคะแนน เซอร์ดัมเบียน บัตซึก จากมองโกเลีย เมื่อ 23 กรกฎาคม รอบ 8 คนสุดท้าย แพ้พเยาว์ พูลธรัตน์ จากไทย เมื่อ 27 กรกฎาคม ตกรอบ ส่วนใน พ.ศ. 2523 แกโดได้บายในรอบแรก รอบสอง ชนะชาลส์ ลูบุลวา จากยูกันดา เมื่อ 25 กรกฎาคม รอบสาม แพ้อิโปลิโต ราโมส จากคิวบาเมื่อ 29 กรกฎาคม ไม่ได้เหรียญรางวัลอีกเช่นกัน
เสือกระดาษ
เสือกระดาษ เป็นคำแปลจากวลีภาษาจีน 紙老虎 (จื่อเหลาหู่) คำนี้หมายถึง สิ่งที่ดูน่าเกรงขามแต่ไร้อำนาจและไม่อาจทนการต่อต้านได้ คำนี้เป็นที่รู้จักกันดีในโลกตะวันตกว่าเป็นคำขวัญที่รัฐคอมมิวนิสต์จีนของเหมา เจ๋อตุงใช้กับศัตรู โดยเฉพาะรัฐบาลสหรัฐ
ในการให้สัมภาษณ์แก่แอนนา หลุยส์ สตรอง นักหนังสือพิมพ์ชาวอเมริกันในปี 2489 เหมา เจ๋อตุงใช้วลี "เสือกระดาษ" อธิบายจักรวรรดินิยมอเมริกา เขากล่าวว่า "โดยลักษณะภายนอกแล้วทรงพลัง แต่ที่จริงแล้วไม่มีอะไรต้องกลัว มันเป็นเสือกระดาษ ภายนอกเป็นเสือ แต่ทำจากกระดาษ ไม่สามารถทนลมฝน ผมเชื่อว่ามันหาใช่อื่นใดนอกจากเสือกระดาษ" ในมุมมองของเหมา พวกปฏิกิริยาทั้งหมดเป็นเสือกระดาษ ดูผิวเผินแล้วทรงพลังแต่มีแนวโน้มเหยียดเกินซึ่งนำไปสู่การล่มสลายฉับพลัน เมื่อเหมาวิจารณ์การจำยอมสละของโซเวียตต่อสหรัฐระหว่างการแตกจีน-โซเวียต มีรายงานว่านายกรัฐมนตรีโซเวียต นิกิตา ครุสชอฟ กล่าวว่า "เสือกระดาษมีฟันนิวเคลียร์"
Paper tiger
เส้นขนานที่ 50 องศาเหนือ
เส้นขนานที่ 50 องศาเหนือ คือวงกลมละติจูดที่ 50 องศา ด้านเหนือของระนาบศูนย์สูตรโลก เส้นนี้ลากผ่านทวีปยุโรป ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
ที่ละติจูดนี้ ดวงอาทิตย์จะมองเห็นได้เป็นเวลา 16 ชั่วโมง 22 นาที ในระหว่างครีษมายัน และ 8 ชั่วโมง 4 นาที ในระหว่างเหมายัน โดยดวงอาทิตย์จะมีมุมเงยสูงสุดในครีษมายันที่ 63.5 องศา และเหมายันที่ 16.5 องศา
ที่ละติจูดนี้ อุณหภูมิพื้นผิวน้ำทะเลโดยเฉลี่ยระหว่าง พ.ศ. 2525 ถึง 2554 อยู่ที่ 8.5°ซ (47.3°ฟ)
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 50° เหนือลากผ่านพื้นที่ดังนี้:
สุดติ่งจิงเกิลเบล
สุดติ่งจิงเกิลเบล  เป็นละครโทรทัศน์ไทยแนว โรแมนติก-คอมเมดี นำแสดงโดย จิรายุ ละอองมณี, นนทนันท์ อัญชุลีประดิษฐ์, กฤษณภูมิ พิบูลสงคราม, ปุริม รัตนเรืองวัฒนา, ชลัช กมล, นิศาชล สิ่วไธสง, ปภทพร ศิริรักษ์นภา, นาตาชา โจซีฟิน เบลค, แพรพลอย โอรี และนักแสดงชั้นนำอีกมากมาย เริ่มออกอากาศตอนแรกวันที่ 6 มิถุนายน พ.ศ. 2558 ทุกวัน เสาร์-อาทิตย์ เวลา 11.00 - 12.00 น. ทางช่อง ทรูโฟร์ยู ผลิตโดย บริษัท ออน แอน ออน อินฟินิตี้ จำกัด โดยผู้จัด ภาสวร บวรกีรติ บทประพันธ์และบทโทรทัศน์โดย พิมพิม กำกับการแสดงโดย ผิน เกรียงไกรสกุล
รายชื่อนักแสดงนำ.
วัคซีนโรคคอตีบ
วัคซีนป้องกันโรคคอตีบ (Diphtheria) เป็นวัคซีนที่ใช้เพื่อต่อต้านเชื้อ "Corynebacterium diphtheriae" ซึ่งเป็นแบคทีเรียที่เป็นสาเหตุของโรคคอตีบ การใช้วัคซีนนี้ในผู้ป่วยทั่วโลกมีจำนวนลดลงกว่า 90% ในช่วงปี 2523 ถึง 2543 การแนะนำสำหรับการให้วัคซีนครั้งแรกคือสามครั้งตามขนาดที่กำหนด โดยวัคซีนจะมีประสิทธิภาพในการป้องกันโรคได้ประมาณ 95% ทั้งนี้วัคซีนจะสามารถป้องกันโรคได้นานประมาณ 10 ปีซึ่งหลังจากเวลาดังกล่าวก็จำเป็นต้องมีการฉีดวัคซีนกระตุ้น การสร้างภูมิคุมกันโรคอาจเริ่มตั้งแต่เมื่อทารกอายุหกเดือนและการให้วัคซีนครั้งต่อ ๆ ไปทุกสี่สัปดาห์
วัคซีนโรคคอตีบนี้มีความปลอดภัยมาก ผลข้างเคียงสำคัญนั้นพบได้น้อยมาก แต่ทั้งนี้อาจมีความเจ็บปวดที่ตำแหน่งการฉีดวัคซีนได้ รอยบวมที่ตำแหน่งการฉีดจะเกิดขึ้นนานราวสองสามสัปดาห์ วัคซีนนี้ปลอดภัยต่อผู้ที่ตั้งครรภ์และผู้ที่มีภูมิคุ้มกันบกพร่อง
การให้วัคซีนร่วมที่ใช้เพื่อป้องกันโรคมีหลายวิธี ซึ่งได้แก่ การให้ร่วมกับชีวพิษเชื่องบาดทะยัก (tetanus toxoid) (หรือที่เรียกว่า วัคซีน dT หรือ DT) และวัคซีนโรคบาดทะยักและวัคซีนโรคไอกรน หรือที่เรียกว่า วัคซีน DPT ซึ่งองค์การอนามัยโลกได้แนะนำให้ใช้นับตั้งแต่ปี 2517 ประชากรโลกที่ได้รับวัคซีนมีจำนวนประมาณ 84% โดยเป็นการให้วัคซีนโดยการฉีดยาเข้าทางกล้ามเนื้อ วัคซีนนี้ต้องเก็บในที่เย็นแต่ห้ามแช่แข็ง
วัคซีนโรคคอตีบผลิตขึ้นในปี 2466 วัคซีนนี้อยู่ในทะเบียนยาที่จำเป็นขององค์การอนามัยโลก (World Health Organization's List of Essential Medicines) โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน ตั้งแต่ปี 2557 ราคาขายส่งของวัคซีนที่มี tetanus toxoid อยู่ในราว 0.12 ถึง 0.99 เหรียญสหรัฐฯ ในสหรัฐอเมริกามีราคาต่ำกว่า 25 เหรียญสหรัฐฯ
ประมาณ 95% ของผู้ที่ได้รับวัคซีนจะมีการสร้างภูมิคุ้มกัน การฉีดวัคซีนป้องกันโรคคอตีบส่งผลให้จำนวนผู้ป่วยทั่วโลกลดลงมากกว่า 90% ระหว่างปี 2523 ถึง 2543 ประมาณ 86% ของประชากรโลกได้รับการฉีดวัคซีนในปี 2559
ผลข้างเคียงที่รุนแรงจากชีวพิษเชื่องโรคคอตีบ (diphtheria toxoid) มีน้อยมาก ความเจ็บปวดอาจเกิดขึ้นที่บริเวณที่ฉีด อาจเกิดตุ่มขึ้นบริเวณที่ฉีดซึ่งกินเวลาไม่กี่สัปดาห์ วัคซีนมีความปลอดภัยเมื่อใช้ในระหว่างการตั้งครรภ์และในหมู่ผู้ที่มีภูมิคุ้มกันต่ำ วัคซีน DTP อาจทำให้เกิดอาการข้างเคียงอื่น ๆ เช่น มีไข้, หงุดหงิดง่าย, ง่วงซึม, เบื่ออาหาร และอาเจียนในผู้รับวัคซีนได้ 6–13% ผลข้างเคียงที่รุนแรงของวัคซีน DTP ได้แก่ ไข้มากกว่า 40.5 °C/104.9 °F (1 ใน 333 โดส), ภาวะชักจากไข้ (1 ใน 12,500 โดส) และภาวะตัวอ่อนปวกเปียกและไม่ตอบสนอง (hypotonic-hyporesponsive episodes) (1 ใน 1,750 โดส) ผลข้างเคียงของวัคซีน DTaP มีความคล้ายคลึงกันแต่พบน้อยครั้งกว่า วัคซีนที่ประกอบด้วยชีวพิษเชื่องบาดทะยัก (Td, DT, DTP และ DTaP) อาจทำให้เกิดโรคประสาทแขนอักเสบในอัตรา 0.5 ถึง 1 รายต่อผู้รับชีวพิษเชื่อง 100,000 ราย
องค์การอนามัยโลกได้แนะนำให้ฉีดวัคซีนป้องกันโรคคอตีบตั้งแต่ปี 2517 แนะนำให้ฉีดครั้งแรกเมื่ออายุ 6 สัปดาห์ โดยเพิ่มอีก 2 ครั้งห่างกัน 4 สัปดาห์ หลังจากได้รับยา 3 โดสนี้ ประมาณ 95% ของคนไข้จะมีภูมิคุ้มกัน แนะนำให้ฉีดอีกสามโดสในช่วงวัยเด็ก ไม่แนะนำให้ฉีดโดสกระตุ้นทุก ๆ สิบปีอีกต่อไป หากทำตามแผนการฉีดวัคซีน 3 โดส + 3 โดสกระตุ้น การฉีด 3 โดส + 1 โดสกระตุ้น ให้ภูมิคุ้มกันเป็นเวลา 25 ปีหลังจากการฉีดครั้งสุดท้าย หากให้ยาเริ่มแรกเพียง 3 โดส จำเป็นต้องให้โดสกระตุ้นเพื่อให้แน่ใจว่าได้รับการปกป้องอย่างต่อเนื่อง
เส้นขนานที่ 40 องศาเหนือ
เส้นขนานที่ 40 องศาเหนือ คือวงกลมละติจูดที่ 40 องศา ด้านเหนือของระนาบศูนย์สูตรโลก เส้นนี้ลากผ่านทวีปยุโรป ทะเลเมดิเตอร์เรเนียน ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
ที่ละติจูดนี้ ดวงอาทิตย์จะมองเห็นได้เป็นเวลา 15 ชั่วโมง 1 นาที ในระหว่างครีษมายัน และ 9 ชั่วโมง 20 นาที ในระหว่างเหมายัน
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 40° เหนือลากผ่านพื้นที่ดังนี้:
วัคซีนบีซีจี
ด่งสว่าย
ด่งสว่าย  เป็นเมืองระดับอำเภอ  และเมืองหลักของจังหวัดบิ่ญเฟื้อกในภาคตะวันออกเฉียงใต้ของประเทศเวียดนาม มีเนื้อที่ 168 ตารางกิโลเมตร และมีประชากร 88,380 คน ณ ปี พ.ศ. 2552 เมืองนี้เป็นพื้นที่สู้รบในยุทธการที่ด่งสว่าย (พ.ศ. 2508) ซึ่งเป็นส่วนหนึ่งของสงครามเวียดนาม
Đồng Xoài
ถูเสิ่วหมต
ถูเสิ่วหมต  เป็นนครประจำจังหวัดและเมืองหลักของจังหวัดบิ่ญเซือง ประเทศเวียดนาม มีเนื้อที่ทั้งหมด 118.66 ตารางกิโลเมตร และมีประชากร 244,277 คน ณ ปี พ.ศ. 2555 เมืองนี้ตั้งอยู่บนฝั่งซ้ายของแม่น้ำไซ่ง่อน ห่างจากย่านกลางนครโฮจิมินห์ไปทางทิศเหนือประมาณ 20 กิโลเมตร แม้ว่าถูเสิ่วหมตจะเป็นนครที่มีการบริหารแยกเป็นเอกเทศ แต่ก็ถือว่าเป็นเมืองบริวารเมืองหนึ่งในเขตมหานครโฮจิมินห์
Thủ Dầu Một
เหวียตจี่
เหวียตจี่  เป็นนครประจำจังหวัดและเมืองหลักของจังหวัดฟู้เถาะ ทางภาคตะวันออกเฉียงเหนือของประเทศเวียดนาม มีเนื้อที่ประมาณ 110 ตารางกิโลเมตร (42 ตารางไมล์) และมีประชากร 260,288 คนในปี พ.ศ. 2553 เหวียตจี่เป็นศูนย์กลางเศรษฐกิจของจังหวัด มีโรงงานอุตสาหกรรมและอุตสาหกรรมการบริการอยู่เป็นจำนวนมาก
Việt Trì
ฟานซาง-ท้าปจ่าม
ฟานซาง-ท้าปจ่าม  เป็นนครแห่งหนึ่งในประเทศเวียดนามและเป็นเมืองหลักของจังหวัดนิญถ่วน ณ ปี พ.ศ. 2547 เขตเมืองทั้งหมดมีประชากรประมาณ 161,000 คน โดย 91,000 คนในจำนวนนี้อาศัยอยู่ในตัวเมืองหลัก
บริเวณเมืองฟานซางเคยเป็นที่ตั้งของเมือง ปัณฑุรังคะ (Panduranga) ในสมัยอาณาจักรจามปา จากนั้นในช่วงสงครามเวียดนาม ฟานซางกลายเป็นที่ตั้งฐานทัพอากาศแห่งหนึ่งของกองทัพอากาศสหรัฐอเมริกา โดยญี่ปุ่นเป็นผู้สร้างสนามบินไว้ก่อนแล้วในช่วงสงครามโลกครั้งที่ 2 และฝรั่งเศสได้เข้ามาใช้ต่อมา
Phan Rang - Tháp Chàm
Phan Rang–Tháp Chàm
Phan Rang – Tháp Chàm
เจิวด๊ก
เจิวด๊ก หรือที่เอกสารเก่าของไทยเรียกว่า โชฎก  เป็นนครประจำจังหวัดแห่งหนึ่งในจังหวัดอานซาง ติดชายแดนประเทศกัมพูชา ในภูมิภาคดินดอนสามเหลี่ยมปากแม่น้ำโขงของประเทศเวียดนาม ณ ปี พ.ศ. 2556 เมืองนี้มีประชากร 157,298 คน บนเนื้อที่ 105.29 ตารางกิโลเมตร (40.65 ตารางไมล์)
เจิวด๊กตั้งอยู่ติดกับแม่น้ำเหิ่ว (ลำน้ำสาขาของแม่น้ำโขงซึ่งไหลเข้าสู่ดินแดนเวียดนาม) และคลองหวิญเต๊  ห่างจากนครโฮจิมินห์ไปทางทิศตะวันตก การเดินทางด้วยรถบัสจากนครโฮจิมินห์มายังเมืองนี้ใช้เวลาประมาณ 6 ชั่วโมง
Châu Đốc
ตวีฮหว่า
ตวีฮหว่า  เป็นนครประจำจังหวัดและเมืองหลักของจังหวัดฟู้เอียนซึ่งตั้งอยู่ในภูมิภาคชายฝั่งตอนกลางใต้ของประเทศเวียดนาม มีเนื้อที่ทั้งหมดประมาณ 107 ตารางกิโลเมตร และมีประชากร 202,030 คน (ณ ปี พ.ศ. 2555)
บริเวณที่ตั้งเมืองตวีฮหว่าก่อตัวขึ้นจากการทับถมของดินตะกอนที่แม่น้ำด่าสั่ง  พัดพามา มีภูเขาสองลูกใกล้กับใจกลางเมือง ได้แก่ เขาจ๊อปจ่าย  และเขาหญั่น  แม่น้ำด่าสั่งและเขาหญั่นก่อให้เกิดภูมิทัศน์ที่งดงาม บนยอดเขาหญั่นมีปราสาทจามหลังหนึ่งตั้งอยู่ เมื่อยืนตรงจุดนี้ นักท่องเที่ยวจะสามารถมองเห็นทิวทัศน์โดยรวมของเมืองได้อย่างง่ายดาย นอกจากนี้ ตวีฮหว่ายังมีหาดทรายขาวละเอียดซึ่งเป็นสถานที่ท่องเที่ยวยอดนิยมแห่งหนึ่งอีกด้วย
Tuy Hòa
ทุนการศึกษาอาเซียน
กาวหลัญ
กาวหลัญ  เป็นนครประจำจังหวัดและเมืองหลักของจังหวัดด่งท้าปในภูมิภาคดินดอนสามเหลี่ยมปากแม่น้ำโขงของประเทศเวียดนาม มีพิกัดภูมิศาสตร์อยู่ที่
ซาเหงีย
ซาเหงีย  เป็นเมืองระดับอำเภอ  และเมืองหลักของจังหวัดดั๊กนงในภูมิภาคที่สูงตอนกลางของประเทศเวียดนาม ตั้งอยู่บนทางหลวงสายหลักที่จะมุ่งขึ้นเหนือไปยังเมืองบวนมาถ็วต
เปล็ยกู
เปล็ยกู  เป็นเมืองใหญ่แห่งหนึ่งในภาคกลางของประเทศเวียดนาม โดยมีฐานะเป็นนครประจำจังหวัดและเมืองหลักของจังหวัดซาลาย เมืองนี้ตั้งอยู่ในภูมิภาคที่สูงตอนกลาง บริเวณจุดตัดระหว่างทางหลวงแห่งชาติหลายสาย เช่น ทางหลวงแห่งชาติหมายเลข 14 ซึ่งมุ่งไปยังเมืองกอนตูมทางทิศเหนือและเมืองบวนมาถ็วตทางทิศใต้, ทางหลวงแห่งชาติหมายเลข 19 ซึ่งมุ่งไปยังเมืองสตึงแตรงในประเทศกัมพูชาทางทิศตะวันตก (ผ่านจังหวัดรัตนคีรี) และจังหวัดบิ่ญดิ่ญทางทิศตะวันออก เป็นต้น ตัวเมืองเปล็ยกูเป็นศูนย์กลางของเขตเมืองซึ่งมีเนื้อที่ทั้งหมด 261 ตารางกิโลเมตร
ณ ปี พ.ศ. 2546 เขตเมืองเปล็ยกูมีประชากร 186,763 คน เมื่อหลายปีมาแล้ว ประชากรที่อาศัยอยู่ในพื้นที่ส่วนใหญ่เป็นกลุ่มชาติพันธุ์บาห์นาร์ (Bahnar) และจาไร (Jarai) ซึงบางครั้งถูกเรียกว่า "ชาวเขา"  หรือเดการ์ (Degar) แต่ทุกวันนี้ประชากรส่วนใหญ่เป็นกลุ่มชาติพันธุ์ญวน
เปล็ยกูเป็นที่ตั้งของสโมสรฟุตบอลฮหว่างอัญซาลาย และมีท่าอากาศยานเปล็ยกูซึ่งตั้งอยู่บริเวณชานเมืองรองรับการคมนาคมส่วนหนึ่ง
กอนตูม
กอนตูม  เป็นนครประจำจังหวัดและเมืองหลักของจังหวัดกอนตูมในภูมิภาคที่สูงตอนกลางของประเทศเวียดนาม ตั้งอยู่ใกล้กับชายแดนประเทศลาวและกัมพูชา
Gia Nghĩa
Cao Lãnh
Kon Tum
เกิร์ด แกโด
จัมบัตติสตา ปิตโตนี
จัมบัตติสตา ปิตโตนี  หรือ โจวันนี บัตติสตา ปิตโตนี (; 6 มิถุนายน ค.ศ. 1687 - 6 พฤศจิกายน ค.ศ. 1767) เป็นจิตรกรยุคบาโรกตอนปลายและโรโกโกชาวเวนิสในคริสต์ศตวรรษที่ 18 มีความเชี่ยวชาญทางการเขียนจิตรกรรมฝาผนังและจิตรกรรมสีน้ำมัน. ปิตโตนี เป็นหนึ่งในจิตรกรที่สำคัญที่สุดของประวัติศาสตร์ศิลปะอิตาเลียนทั้งหมดและตัวแทนชั้นนำของการวาดภาพชาวเวนิสศตวรรษที่ 18, ในช่วงเวลาที่เขาเป็นจิตรกรที่ถูกแสวงหามากที่สุดโดยครอบครัวของกษัตริย์ของยุโรปทั้งหมด.
ท่ามกลางพิพิธภัณฑ์ที่มีการสัมผัส กำลังแก้ไข จัมบัตติสตา ปิตโตนี จำ:
หอศิลป์อุฟฟีซี, ฟลอเรนซ์; พิพิธภัณฑ์ลูฟวร์, ปารีส; พิพิธภัณฑ์ลูฟวร์ มหานครนิวยอร์ก; พิพิธภัณฑ์ศิลปะเมโทรโพลิทัน, ลอนดอน, สหราชอาณาจักร หอศิลป์แห่งชาติ, Los Angeles; ลอสแอนเจลิสเคาน์ตี้พิพิธภัณฑ์ศิลปะ, Los Angeles; พิพิธภัณฑ์แอร์มิทาช เซนต์ปีเตอร์ส; เซาแธมป์ตันเมืองหอศิลป์, สหราชอาณาจักร Fitzwilliam พิพิธภัณฑ์ ประภาคารเคมบริดจ์, สหราชอาณาจักร พิพิธภัณฑ์ศิลปะเซาเปาลู บราซิล พิพิธภัณฑ์ Pushkin มอสโก; พิพิธภัณฑ์ Ashmolean ที่มหาวิทยาลัย Oxford, UK; แกลลอรี่ Accademia, เวนิซ; ซามูเอลเฮนรี่ Kress มูลนิธิเก็บ; นิวเฮ้าส์แกลเลอรี่, นิวยอร์ก; กองทหารเกียรติยศ ซานฟรานซิ; พิพิธภัณฑ์ Wallraf-Richartz, โคโลญ; พิพิธภัณฑ์Gemäldegalerie เบอร์ลิน; ไครสต์เชิศิลป์ นิวซีแลนด์ หอศิลป์แห่งชาติออสเตรเลีย แคนเบอร์รา; หอศิลป์แห่งชาติวิคตอเรีย ออสเตรเลีย พิพิธภัณฑ์เดินใหม่ และหอศิลป์เลสเตอร์; พิพิธภัณฑ์ Ashmolean ศิลปะฟอร์ด; พิพิธภัณฑ์ Berggruen เบอร์ลิน; พิพิธภัณฑ์วิจิตรศิลป์ในบอร์โด ฝรั่งเศส Ca 'Rezzonico - พิพิธภัณฑ์เวนิสศตวรรษที่สิบแปด, เวนิซ; Kunsthistorisches พิพิธภัณฑ์ เวียนนา; สถาบันศิลปะ Courtauld, ลอนดอน, สหราชอาณาจักร หอศิลป์แห่งชาติของสกอตแลนด์ เอดินเบิร์ก; พิพิธภัณฑ์แห่งชาติ สต็อกโฮล์ม; พิพิธภัณฑ์ศิลปะคลีฟแลนด์ พิพิธภัณฑ์ซานดิเอโกศิลปะ ซานดิเอโกแคลิฟอร์เนีย; ห้องสมุด Ambrosiana, มิลาน; Thyssen-Bornemisza อัลมาดริด; พิพิธภัณฑสถานแห่งชาติ วอร์ซอ; โปแลนด์ มินนิอาสถาบันศิลปะ มินนิโซตา; Pinacoteca Civica ดิวิเชน Vicenza; สถาบัน Concordi Rovigo; พิพิธภัณฑ์ศิลปะ Walters แมรี่แลนด์ พิพิธภัณฑ์ศิลปะบัลติมอร์ บัลติมอร์ (MD); เจบี ความเร็วพิพิธภัณฑ์ศิลปะ ลุยวิลล์ (KY); หอศิลป์วอล์คเกอร์ ลิเวอร์พูล; อุโมงค์ ปราสาทปราก ปราก; Hamburger Kunsthalle ฮัมบวร์ค; พิพิธภัณฑ์เทศบาล Sartorio เอสเต; ศิลปะในนิวยอร์กซิตี้แกลเลอรี่ นิวยอร์ก สหราชอาณาจักร นักบุญหลุยส์พิพิธภัณฑ์ศิลปะ Saint Louis (MO); Nelson-Atkins พิพิธภัณฑ์ พิพิธภัณฑ์ศิลปะแคนซัสซิตี้ (MO); พอร์ตแลนด์พิพิธภัณฑ์ศิลปะ, พอร์ตแลนด์ (OR); Moratilla ปารีส; Oranienbaum China Palace รัสเซีย Museu Nacional d'Art de Catalunya คอลเลกชัน MNAC, บาร์เซโลนา.
ไทยพรีเมียร์ลีก 2559
มิไรกัง
พิพิธภัณฑ์วิทยาศาสตร์และนวัตกรรมสมัยใหม่แห่งชาติ  หรือเรียกสั้นๆว่า มิไรคัง  เป็นพิพิธภัณฑ์ที่จัดตั้งขึ้นในปี พ.ศ. 2544 โดยสำนักงานวิทยาศาสตร์และเทคโนโลยีแห่งประเทศญี่ปุ่น (JST)
เป็นสถานที่ๆท่านสามารถเรียนรู้สิ่งหลายๆอย่างที่เกิดขึ้นกับโลกจากมุมมองของทางวิทยาศาสตร์และท่านจะได้มีโอกาสที่จะพูดคุยถกปัญหา ครุ่นคิดถึงอนาคตที่รออยู่ภายหน้า โดยท่านจะได้สัมผัสกับวิทยาศาสตร์และเทคโนโลยีล่าสุด ได้ประสบการณ์ต่างๆมากมาย
มิไรคังมีการนำเสนอข้อมูลเชิงนิทรรศการ โดยนิทรรศการประจำนั้นแบ่งเป็น 3 โซน แต่ละโซนจะมีคอนเซ็ปต่างกัน
นอกจากนิทรรศการประจำแล้ว ยังมีนิทรรศการพิเศษจัดขึ้นแล้วแต่ช่วงเวลานั้นๆ ซึ่งติดตามรายละเอียดได้ที่เว็บไซต์
นิทรรศการพิเศษที่น่าสนใจ ที่จัดขึ้นในปี 2017
- ข้าวและอนาคตอันยั่งยืน "Beautiful Rice - For a Sustainable Future"